ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลองุ่นสดจากเครือรัฐออสเตรเลียพ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของผลองุ่นสดนำเข้าเพื่อการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลองุ่นสดเพื่อการค้าจากเครือรัฐออสเตรเลียดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้าผลองุ่นสดจากเครือรัฐออสเตรเลีย พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมวิชาการเกษตรเรื่อง เงื่อนไขการนำเข้าผลองุ่นสดจากเครือรัฐออสเตรเลีย พ.ศ. ๒๕๕๔ ลงวันที่ ๕เมษายน ๒๕๕๔ข้อ ๔ ชนิดพืชที่อนุญาตผลองุ่นสด (table grape, Vitis vinifera)ข้อ ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลองุ่นสดจากเครือรัฐออสเตรเลียปรากฏตามเอกสารหมายเลข๑ ท้ายประกาศนี้ข้อ ๖ หน่วยงานที่รับผิดชอบ๖.๑ ราชอาณาจักรไทย คือ กรมวิชาการเกษตร๖.๒ เครือรัฐออสเตรเลีย คือ Department of Agriculture ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของเครือรัฐออสเตรเลียซึ่งต่อไปในประกาศนี้จะเรียกว่า NPPOข้อ ๗ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๘ วิธีการขนส่งต้องส่งผลองุ่นสดมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๙ แหล่งปลูก๙.๑ผลองุ่นสดต้องเป็นผลผลิตของเครือรัฐออสเตรเลียและมาจากพื้นที่ต่าง ๆ ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๙.๒ ผลองุ่นสดจากแหล่งปลูกเฉพาะในรัฐต่อไปนี้ได้รับอนุญาตให้นำเข้ามาในราชอาณาจักรไทย๙.๒.๑ผลองุ่นสดจากแปลงปลูกในพื้นที่ปลอดแมลงวันผลไม้ของรัฐนิวเซาท์เวลส์ (New South Wales) เซาท์ออสเตรเลีย(South Australia) แทสเมเนีย (Tasmania) และวิกตอเรีย (Victoria)๙.๒.๒ผลองุ่นสดจากแปลงปลูกนอกพื้นที่ปลอดแมลงวันผลไม้ของรัฐนิวเซาท์เวลส์ควีนส์แลนด์ (Queensland) เซาท์ออสเตรเลีย วิกตอเรียและเวสเทิร์นออสเตรเลีย (Western Australia)ข้อ ๑๐ ข้อกำหนดสำหรับสวน๑๐.๑สวนในแหล่งปลูกที่ได้รับอนุญาตที่จะส่งออกผลองุ่นสดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนไว้กับNPPO หรือภายใต้ระบบที่ NPPO ให้การรับรอง NPPO ต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๑๐.๒เกษตรกรเจ้าของสวนที่จดทะเบียนต้องมีการปฏิบัติทางการเกษตรที่ดีในสวน โดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๑๐.๓ NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๑ ข้อกำหนดสำหรับโรงคัดบรรจุผลไม้หรือสถานที่จัดการผลไม้ส่งออก๑๑.๑ NPPO ต้องจดทะเบียนและติดตามตรวจสอบโรงคัดบรรจุผลไม้หรือสถานที่จัดการผลไม้ส่งออกที่จะส่งออกผลองุ่นสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้หรือสถานที่จัดการผลไม้ส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้หรือสถานที่จัดการผลไม้ส่งออกให้เสร็จสิ้นก่อนเริ่มการส่งออก๑๑.๒ โรงคัดบรรจุผลไม้หรือสถานที่จัดการผลไม้ส่งออกต้องนำผลองุ่นสดมาจากสวนที่จดทะเบียนในแหล่งปลูกที่ได้รับอนุญาตเท่านั้นทั้งนี้เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๑.๓ โรงคัดบรรจุผลไม้หรือสถานที่จัดการผลไม้ส่งออกต้องจัดทำเอกสารมาตรฐานกระบวนการดำเนินงาน ซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุ๑๑.๔ NPPO ต้องดำเนินการตรวจสอบระบบของโรงคัดบรรจุผลไม้หรือสถานที่จัดการผลไม้ส่งออกก่อนจดทะเบียนและต้องตรวจสอบระบบเป็นประจำทุกปีโรงคัดบรรจุผลไม้หรือสถานที่จัดการผลไม้ส่งออกต้องรับผิดชอบเก็บรักษาข้อมูลต่าง ๆทั้งหมด๑๑.๕การกำจัดศัตรูพืชด้วยความเย็นก่อนส่งออกเพื่อกำจัดศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้น๑๑.๖การตรวจผลองุ่นสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้นข้อ ๑๒ ข้อกำหนดสำหรับแมลงศัตรูพืชกักกันผลองุ่นสดที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ได้แก่ Queensland fruit fly (Bactrocera tryoni) และ Mediterranean fruit fly (Ceratitis capitata) ด้วยวิธีการใดวิธีการหนึ่งดังต่อไปนี้๑๒.๑ ผลองุ่นสดต้องมาจากแปลงปลูกในพื้นที่ปลอดแมลงวันผลไม้ หรือ๑๒.๒ ผลองุ่นสดจากแปลงปลูกนอกพื้นที่ปลอดแมลงวันผลไม้ ต้องผ่านการกำจัดศัตรูพืชด้วยความเย็นข้อ ๑๓ ข้อกำหนดสำหรับพื้นที่ปลอดแมลงวันผลไม้๑๓.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืช(International Standard for Phytosanitary Measures, ISPMs) ที่เกี่ยวข้อง๑๓.๒ การกำหนดพื้นที่ปลูกบริเวณใดในเครือรัฐออสเตรเลียให้เป็นพื้นที่ปลอดแมลงวันผลไม้นั้นNPPO ต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการ ต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ที่ได้รับการรับรองเป็นพื้นที่ปลอดแมลงวันผลไม้๑๓.๓ พื้นที่ปลอดแมลงวันผลไม้สำหรับแมลงวันผลไม้ Bactrocera tryoni และ Ceratitis capitata ในเครือรัฐออสเตรเลียปรากฏตามเอกสารหมายเลข ๒ ท้ายประกาศนี้๑๓.๔การส่งออกผลองุ่นสดจากพื้นที่ปลอดแมลงวันผลไม้ไม่มีความจำเป็นต้องกำจัดแมลงวันผลไม้ในผลองุ่นสดก่อนส่งออกทั้งนี้ต้องดำเนินการสำรวจแบบติดตามแมลงวันผลไม้ Bactrocera tryoni และ Ceratitis capitata อย่างสม่ำเสมอในพื้นที่ปลอดแมลงวันผลไม้๑๓.๕ NPPO ต้องแจ้งให้กรมวิชาการเกษตรทราบทันทีที่มีการยืนยันว่าพบการแพร่ระบาดของแมลงวันผลไม้Bactrocera tryoni และ Ceratitis capitata ในพื้นที่ปลอดแมลงวันผลไม้ NPPO ต้องระงับเป็นการชั่วคราวสำหรับการให้การรับรองการส่งออกผลองุ่นสดที่ไม่ได้กำจัดแมลงวันผลไม้จากพื้นที่ที่พบแมลงวันผลไม้และต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๓.๖ NPPO ต้องแจ้งให้กรมวิชาการเกษตรทราบทันทีหากพบแมลงวันผลไม้ชนิดอื่น ๆ ที่มีความสำคัญทางเศรษฐกิจ นอกเหนือจากแมลงวันผลไม้ Bactrocera tryon และ Ceratitis capitataในพื้นที่ปลอดแมลงวันผลไม้ข้อ ๑๔ มาตรการจัดการสำหรับแมลงวันผลไม้๑๔.๑ผลองุ่นสดที่จะส่งออกไปยังราชอาณาจักรไทยซึ่งมาจากนอกพื้นที่ปลอดแมลงวันผลไม้ของรัฐนิวเซาท์เวลส์ควีนส์แลนด์ เซาท์ออสเตรเลีย และวิกตอเรีย หรือมาจากพื้นที่ปลอดแมลงวันผลไม้ ซึ่งเกิดการระบาดของแมลงวันผลไม้จะส่งออกไปได้ต้องกำจัดแมลงวันผลไม้ Bactrocera tryoni ด้วยความเย็นที่อุณหภูมิและระยะเวลาต่าง ๆ ดังต่อไปนี้อุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑ องศาเซลเซียส (๓๓.๘ องศาฟาเรนไฮต์) หรือต่ำกว่า๑๒ วัน หรือมากกว่า๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๔ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๑๔ วัน หรือมากกว่า๑๔.๒ผลองุ่นสดที่จะส่งออกไปยังราชอาณาจักรไทยซึ่งมาจากรัฐเวสเทิร์นออสเตรเลียจะส่งออกไปได้ต้องกำจัดแมลงวันผลไม้Ceratitis capitata ด้วยความเย็นที่อุณหภูมิและระยะเวลาต่าง ๆดังต่อไปนี้อุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑ องศาเซลเซียส (๓๓.๘ องศาฟาเรนไฮต์) หรือต่ำกว่า๑๖ วัน หรือมากกว่า๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๘ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๒๐ วัน หรือมากกว่าข้อ ๑๕ ข้อกำหนดสำหรับการกำจัดศัตรูพืชด้วยความเย็น๑๕.๑การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการดำเนินการระหว่างขนส่งนั้นอาจจะดำเนินการเพียงบางส่วนก่อนส่งออกโดยเริ่มต้นดำเนินการในเครือรัฐออสเตรเลียและเสร็จสิ้นสมบูรณ์ระหว่างขนส่งในกรณีที่การดำเนินการระหว่างขนส่งเกิดล้มเหลวอาจจะดำเนินการต่อให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๕.๒การประเมินผลสำเร็จของการกำจัดศัตรูพืชด้วยความเย็นทั้งกรณีก่อนส่งออกและระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้น๑๕.๓ การกำจัดศัตรูพืชด้วยความเย็นก่อนส่งออก๑๕.๓.๑ ต้องดำเนินการภายใต้การกำกับดูแลของ NPPO โดยต้องดำเนินการในห้องเย็นกำจัดศัตรูพืชซึ่งได้รับการรับรองจาก NPPO และกรมวิชาการเกษตรผลองุ่นสดที่จะส่งออกไปยังราชอาณาจักรไทยอาจทำการกำจัดศัตรูพืชด้วยความเย็นควบคู่ไปพร้อมกับผลองุ่นสดที่ส่งออกไปยังประเทศอื่นได้๑๕.๓.๒ ถ้าผลองุ่นสดต้องผ่านการกำจัดศัตรูพืชด้วยความเย็นก่อนส่งออก NPPO ต้องปฏิบัติตามข้อกำหนดตามเอกสารหมายเลข ๓ ท้ายประกาศนี้๑๕.๔ การกำจัดศัตรูพืชด้วยความเย็นระหว่างขนส่ง๑๕.๔.๑ การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๕.๔.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๕.๔.๓การส่งออกผลองุ่นสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายเข้าตู้ขนส่งสินค้า ทั้งนี้ เพื่อให้มั่นใจว่าอุณหภูมิผลได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิผลให้คงที่ติดต่อกันตลอดไป๑๕.๔.๔ ถ้าผลองุ่นสดต้องผ่านการกำจัดศัตรูพืชด้วยความเย็นระหว่างขนส่งNPPO ต้องปฏิบัติตามข้อกำหนดตามเอกสารหมายเลข ๔ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๕ ท้ายประกาศนี้แนบมาพร้อมกับสินค้าด้วยทุกครั้งข้อ ๑๖ ข้อกำหนดสำหรับบรรจุภัณฑ์และฉลาก๑๖.๑ บรรจุภัณฑ์อาจทำด้วยกระดาษลูกฟูก โพลีสไตรีน พลาสติกหรือลังไม้แบบต่าง ๆ โดยบรรจุภัณฑ์เหล่านี้เป็นวัสดุใหม่หรือแปรใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๖.๒ต้องบรรจุในบรรจุภัณฑ์ซึ่งต้องไม่มีการปะปนของ ดิน ทราย และชิ้นส่วนของพืช เช่นใบ กิ่งก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๖.๓ พื้นที่ปลอดแมลงวันผลไม้ผลองุ่นสดมาจากพื้นที่ปลอดแมลงวันผลไม้ต้องบรรจุในบรรจุภัณฑ์ตามข้อกำหนดดังต่อไปนี้๑๖.๓.๑ ผลองุ่นสดส่งออกทางอากาศต้องบรรจุในบรรจุภัณฑ์ตามข้อกำหนดข้อใดข้อหนึ่งดังต่อไปนี้(๑) ต้องบรรจุในบรรจุภัณฑ์ซึ่งไม่มีรูเปิด หรือ(๒)ต้องบรรจุในถุงตาข่ายแล้วจึงบรรจุในบรรจุภัณฑ์ ขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร หรือ(๓) ต้องบรรจุในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร หรือ(๔) ต้องบรรจุในบรรจุภัณฑ์ที่มัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติก ถ้าใช้ตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร๑๖.๓.๒ผลองุ่นสดส่งออกทางน้ำจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ๑๖.๓.๑ถ้าขนถ่ายผลไม้เข้าตู้ขนส่งสินค้าและปิดผนึกตู้เมื่อตู้ขนส่งสินค้าอยู่ภายในบริเวณเขตพื้นที่ปลอดแมลงวันผลไม้๑๖.๔ การกำจัดศัตรูพืชด้วยความเย็นผลองุ่นสดซึ่งผ่านการกำจัดศัตรูพืชด้วยความเย็นต้องบรรจุในบรรจุภัณฑ์ตามข้อกำหนดดังต่อไปนี้๑๖.๔.๑ ผลองุ่นสดซึ่งผ่านการกำจัดศัตรูด้วยความเย็นก่อนส่งออกและส่งออกทางอากาศหรือทางน้ำต้องบรรจุในบรรจุภัณฑ์ตามข้อกำหนดข้อใดข้อหนึ่งตามข้อ๑๖.๓.๑๑๖.๔.๒ผลองุ่นสดซึ่งผ่านการกำจัดศัตรูพืชด้วยความเย็นระหว่างขนส่งในตู้ขนส่งสินค้าจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ ๑๖.๓.๑๑๖.๕ ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่- ประเทศแหล่งกำเนิด (เช่น ผลิตผลของออสเตรเลียผลผลิตของออสเตรเลียเป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้หรือสถานที่จัดการผลไม้ส่งออก- หมายเลขทะเบียนสวน๑๖.๖ในกรณีส่งออกผลองุ่นสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่องแต่อย่างไรก็ตาม ในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TO THAILAND ปรากฏอย่างชัดเจนบนแต่ละด้านได้๑๖.๗ผลองุ่นสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๗ การตรวจส่งออกNPPO ต้องมั่นใจว่าได้ดำเนินการตามข้อกำหนดต่าง ๆของกรมวิชาการเกษตรครบสมบูรณ์แล้วก่อนให้การรับรองผลองุ่นสดส่งออกไปราชอาณาจักรไทย ดังต่อไปนี้๑๗.๑ ได้ดำเนินการสุ่มตรวจผลองุ่นสดตามกระบวนการที่เหมาะสมอย่างเป็นทางการและพบว่าปราศจากศัตรูพืชกักกันตามเอกสารหมายเลข๑ ท้ายประกาศนี้๑๗.๒ผลองุ่นสดได้ผ่านการกำจัดศัตรูพืชด้วยความเย็นกรรมวิธีใดกรรมวิธีหนึ่ง ดังต่อไปนี้๑๗.๒.๑ผลองุ่นสดซึ่งมาจากนอกพื้นที่ปลอดแมลงวันผลไม้ของรัฐนิวเซาท์เวลส์ ควีนส์แลนด์เซาท์ออสเตรเลีย และวิกตอเรีย หรือมาจากพื้นที่ปลอดแมลงวันผลไม้ซึ่งเกิดการระบาดของแมลงวันผลไม้ Bactrocera tryoniได้ผ่านการกำจัดศัตรูพืชด้วยความเย็นตามข้อกำหนดข้อ ๑๔.๑ เพื่อกำจัดแมลงวันผลไม้Bactrocera tryoni แล้ว หรือ๑๗.๒.๒ ผลองุ่นสดซึ่งมาจากรัฐเวสเทิร์นออสเตรเลียได้ผ่านการกำจัดศัตรูพืชด้วยความเย็นตามข้อกำหนดข้อ๑๔.๒ เพื่อกำจัดแมลงวันผลไม้ Ceratitis capitata แล้วข้อ ๑๘ การรับรองสุขอนามัยพืช๑๘.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of table grape fruit has been produced and prepared for export accordance with the conditions for import of table grape fruit from Australia to Thailand๑๘.๒ พื้นที่ปลอดแมลงวันผลไม้ถ้าผลองุ่นสดมาจากพื้นที่ปลอดแมลงวันผลไม้ต้องระบุข้อความเพิ่มเติม ดังต่อไปนี้The consignment of table grape fruit has been produced ( name of defined area ) which is a pest free area for fruit flies.๑๘.๓ การกำจัดศัตรูพืชด้วยความเย็น๑๘.๓.๑ถ้าผลองุ่นสดได้รับการกำจัดศัตรูพืชด้วยความเย็นก่อนส่งออกต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ในใบรับรองสุขอนามัยพืชบนส่วนที่เหมาะสม๑๘.๓.๒ ถ้าผลองุ่นสดได้รับการกำจัดศัตรูพืชด้วยความเย็นระหว่างขนส่งต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข๕ ท้ายประกาศนี้แนบมาพร้อมกับใบรับรองสุขอนามัยพืช๑๘.๔ ต้องระบุชื่อสามัญและชื่อวิทยาศาสตร์ของผลองุ่นสดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๙ การตรวจนำเข้า๑๙.๑ เมื่อผลองุ่นสดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๙.๒ พนักงานเจ้าหน้าที่จะสุ่มตัวอย่างผลองุ่นสดและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๙.๓ ถ้ามีผลองุ่นสดจำนวนน้อยกว่า ๑,๐๐๐ หน่วย(พวงองุ่น) ต้องสุ่มตรวจจำนวน ๔๕๐ หน่วย (พวงองุ่น) หรือสุ่มตรวจทั้งหมดถ้ามีจำนวนเท่ากับหรือมากกว่า ๑,๐๐๐ หน่วย (พวงองุ่น)ต้องสุ่มตรวจจำนวน ๖๐๐ หน่วย (พวงองุ่น)๑๙.๔ ในกรณีตรวจพบศัตรูพืชกักกันของราชอาณาจักรไทยตามเอกสารหมายเลข ๑ท้ายประกาศนี้ ระหว่างการสุ่มตรวจผลองุ่นสดต้องดำเนินการตามมาตรการ ดังต่อไปนี้๑๙.๔.๑ แมลงวันผลไม้(๑) ถ้าตรวจพบแมลงวันผลไม้ที่มีชีวิตต้องส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPO ทราบและระงับการนำเข้าโดยทันที(๒) NPPO ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๙.๔.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) ส่งกลับ หรือทำลายโดยผู้นำเข้าต้องเป็นผู้รับผิดชอบค่าใช้จ่าย๑๙.๕ในกรณีตรวจพบสิ่งมีชีวิตชนิดอื่นที่ไม่มีรายชื่อตามเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับ หรือทำลายโดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๙.๖กรมวิชาการเกษตรมีสิทธิสั่งให้ส่งผลองุ่นสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีหนึ่งกรณีใดดังต่อไปนี้เกิดขึ้น๑๙.๖.๑ การกำจัดศัตรูพืชด้วยความเย็นไม่สมบูรณ์๑๙.๖.๒ ประตูตู้ขนส่งสินค้าปิดไม่สนิท๑๙.๖.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๙.๖.๔ เสียบแท่งวัดอุณหภูมิผลไม้เลยออกนอกผลหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๙.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๒๐ การประเมินกระบวนการส่งออก๒๐.๑ การส่งออกผลองุ่นสดจากแหล่งปลูกตามข้อ ๙ในเครือรัฐออสเตรเลียไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๒๐.๒ ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๒ กันยายน พ.ศ. ๒๕๕๘อนันต์สุวรรณรัตน์อธิบดีกรมวิชาการเกษตร[เอกสารแนบท้าย]๑. เอกสารหมายเลข ๑รายชื่อศัตรูพืชกักกันของผลพลับสดจากเครือรัฐออสเตรเลีย แนบท้ายประกาศกรมวิชาการเกษตรเรื่อง เงื่อนไขการนำเข้าผลองุ่นสดจากเครือรัฐออสเตรเลีย พ.ศ. ๒๕๕๘๒. เอกสารหมายเลข ๒ พื้นที่ปลอดแมลงวันผลไม้ในเครือรัฐออสเตรเลีย แนบท้ายประกาศกรมวิชาการเกษตรเรื่อง เงื่อนไขการนำเข้าผลองุ่นสดจากเครือรัฐออสเตรเลีย พ.ศ. ๒๕๕๘๓. เอกสารหมายเลข ๓ ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากเครือรัฐออสเตรเลียพ.ศ. ๒๕๕๘๔. เอกสารหมายเลข ๔ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากเครือรัฐออสเตรเลียพ.ศ. ๒๕๕๘๕. เอกสารหมายเลข ๕ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากเครือรัฐออสเตรเลียพ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๒ ตุลาคม ๒๕๕๘วริญา/ตรวจ๒๒ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๐ ง/หน้า ๒๒/๒๐ ตุลาคม ๒๕๕๘